ועדת הפנים והגנת הסביבה, כנסת 20, פרוטוקול מספר 595, 2018-03-12 11:00

יואב קיש: בוקר טוב, שלום לכולם, נא לשבת, אנחנו מתחילים את הדיון.

יואב קיש: הדיון הוא חקירת המסוכנות בהקמת מכרה בריר, של חבר הכנסת טלב אבו ערר.

יואב קיש: נמצא איתנו גם חברי הכנסת אחמד טיבי, סעיד אלחרומי, מסעוד גנאים וחברת הכנסת יעל גרמן הצטרפה.

יואב קיש: לדעתי אנחנו בדיון המשך.

יואב קיש: היה דיון כבר לפני, כשדודי ניהל?

<לאה קריכלי: לא, לא בכנסת הזאת.

<לאה קריכלי: היו בכנסת הקודמת.

יעל גרמן: היו דיונים בוועדת הכלכלה ובוועדת העבודה והרווחה.

יואב קיש: אוקיי.

יואב קיש: הנושא המרכזי לתפיסתי, שאני רוצה שנדון בו ואני עוד רואה את זה כשאלה.

יואב קיש: זאת אומרת יש אנשים מאד נחרצים לפה ויש אנשים מאד נחרצים לפה, אבל האם קיימת סכנה בריאותית בהקמת המכרה – זו השאלה המהותית שעליה אני מבקש לדון.

יואב קיש: אנחנו נשמע נציגים גם של הציבור וגם ממשרדי הממשלה.

יואב קיש: לפני שמתחילים הייתי מבקש לשמוע את דעת המשרד להגנת הסביבה, הגוף המוסמך.

יואב קיש: אולי גם משרד הבריאות.

יואב קיש: נמצאים פה ממשרד הבריאות?

יואב קיש: אוקיי, אז בואו נתחיל עם המשרד להגנת הסביבה ואחרי זה משרד הבריאות, על העמדה שלכם לגבי המסוכנות של הקמת המכרה, בבקשה.

<שחר סולר: טוב, בוקר טוב.

<שחר סולר: שחר סולר, ראש אגף תכנון במשרד להגנת הסביבה.

יואב קיש: כן, נפגשנו אתמול.

<שחר סולר: כן.

<שחר סולר: בעיקרון העמדה שלנו היא שכרגע מוקדם לקבוע.

<שחר סולר: יש הליך סטטוטורי שאולי כדאי אחרי זה שמינהל התכנון יתאר.

יואב קיש: כמה שנים מתעסקים עם זה כבר?

<שחר סולר: מתעסקים כמה שנים, אבל רק עכשיו התחיל הליך תכנוני, מסודר, ברמה הארצית.

<שחר סולר: אנחנו עדיין לא הוצאנו אפילו הנחיות לתסקיר השפעה על הסביבה.

<שחר סולר: בתסקיר יהיה מצע של כל המידע לגבי האתר, המורכבות, הסיכונים לאוויר, פליטות, כל הדברים.

<שחר סולר: במקביל יש מהלך – אחרי זה אולי משרד הבריאות יתאר – ישנה הסכמה לקדם בדיקות בריאותיות במסגרת התכנית הזו ואני חושב שכשהמצע הזה יהיה על השולחן, אפשר יהיה להגיד - - -

יואב קיש: אז אתה אומר לי כרגע שהמשרד להגנת הסביבה, אני לא יודע כמה שנים, אמרה לפי פה מנהלת הוועדה לאה, שדיון פה היה כבר - - -

<לאה קריכלי: בכנסת הקודמת, כן.

יואב קיש: בכנסת הקודמת, אז אנחנו לא יודעים כמה שנים.

יואב קיש: עדיין המשרד להגנת הסביבה לא מסוגל לתת תשובה האם יש סכנה בריאותית או בעייתית ב - - -

<שחר סולר: אדוני, לא - - -

יואב קיש: זה מה שהבנתי.

יואב קיש: אולי לא הבנתי טוב.

<שחר סולר: מה שמשתמע, איך שהחוק עובד זה כשיזם מגיש תכנית המשרד שלו, הרגולטור - - -

יואב קיש: כן, זאת אומרת אם יש תמ"א אז זה לא מעניין עדיין.

<שחר סולר: אם התמ"א היא מתארית, אז לפעמים לא עושים את הבדיקות הסביבתיות המפורטות והבריאותיות, לפעמים, תלוי בסוג התמ"א, בשלב של התמ"א המתארית.

<שחר סולר: אחרי זה, כשיש תכנית מפורטת עושים את זה.

<שחר סולר: כל הליך תכנוני כזה.

<שחר סולר: התכנית הספציפית הזו - - -

יואב קיש: לא, אבל זו בעיה.

<שחר סולר: המשרד לא עושה בדיקות - - -

יואב קיש: אתה הולך למתארים כשאין לך שום מושג על ההשפעה שלהם על הסביבה?

<שחר סולר: אנחנו עכשיו עושים את הבדיקה.

<שחר סולר: השלב שבו עושים את הבדיקה זה השלב הנוכחי.

<שחר סולר: עוד פעם, שיהיה ברור, המשרד לא הולך ועושה בדיקות שהן צופות פני עתיד.

<שחר סולר: כאשר מוגשת תכנית, המשרד בודק.

יואב קיש: הבנתי.

יואב קיש: מתי הוגשה התכנית?

<שחר סולר: לא הוגשה עדיין.

<קריאה: ב-1998.

<שחר סולר: הייתה תכנית ישנה שסיימה את דרכה.

<שחר סולר: היא מעולם לא הגיעה לשלב הגמר, היא לצורך העניין לא קיימת.

<שחר סולר: התכנית התחילה ממש לאחרונה, למפורטת לדעתי ניתנה הוראה - - -

יואב קיש: יש פה מישהו ממנהל התכנון?

<שחר סולר: כן.

<שחר סולר: על המפורטת ניתנה הוראה לפני חודשיים או שלושה.

<סיון כהן אביטן: בארבעה בדצמבר.

יואב קיש: בארבעה בדצמבר יצאה תכנית מפורטת?

<שחר סולר: יצאה הוראה לערוך תכנית.

<סיון כהן אביטן: יצאה הוראה לכתוב תכנית.

יואב קיש: הוראה לערוך תכנית.

יואב קיש: הבנתי את המצב התכנוני.

יואב קיש: ואז אתם מתחילים לגבש את דעתכם לעשות את הבדיקות ותסקיר, וכרגע אתם עוד לא יודעים לדבר איתי על זה.

יואב קיש: ומה שהיה קודם לא רלבנטי.

<שחר סולר: כן, אנחנו מכינים הנחיות לתסקיר.

<שחר סולר: ככה זה בתקנות.

<שחר סולר: אנחנו מכינים הנחיות.

<שחר סולר: היזם מכין את התסקיר.

<שחר סולר: הכנת התסקיר עורכת - - -

יואב קיש: מה זאת אומרת היזם מכין את התסקיר?

<שחר סולר: היזם.

<שחר סולר: ככה זה המצב החוקי.

<שחר סולר: היזם מכין תסקיר ואנחנו, הרגולטור בודקים.

יואב קיש: בוחנים אותו.

<שחר סולר: כן, בודקים שהכל עומד, שעשו כמו שצריך, שאין מה שעלול להיות, שהכל בסדר ומוציאים חוות דעת.

יואב קיש: הבנתי.

יואב קיש: משרד הבריאות?

<איזבלה קרקיס סוקמט: שלום לכולם.

<איזבלה קרקיס סוקמט: שמי ד"ר איזבלה קרקיס ממשרד הבריאות, אפידמיולוגיה סביבתית.

<איזבלה קרקיס סוקמט: מבחינת משרד הבריאות בעצם אנחנו לא רואים שינוי בעמדתנו ואנחנו מקדמים את הביצוע של תסקיר ההשפעה על הבריאות.

<לב אבו עראר (הרשימה המשותפת): אנחנו לא שומעים.

יואב קיש: עוד פעם בבקשה.

<איזבלה קרקיס סוקמט: אנחנו מקדמים את הביצוע של תסקיר ההשפעה על הבריאות של האוכלוסייה - - -

יואב קיש: זה בנפרד מהתסקיר שהוא מדבר עליו?

<איזבלה קרקיס סוקמט: לפי המתודולוגיה הנכונה, אז קודם מתבצע תסקיר השפעה על הסביבה, כאשר הוא נותן הערכות הסביבתיות ועל תוספת של מזהמים.

<איזבלה קרקיס סוקמט: לאחר מכן יש בסיס מתודולוגי לבחינה של ההשפעות הבריאותיות.

<איזבלה קרקיס סוקמט: לדעתנו יש חשיבות רבה בביצוע של תסקיר השפעה על הבריאות.

<איזבלה קרקיס סוקמט: ישנה הסכמה בין 5 משרדים, שמעורבים בתכנית ובמסגרת הצוות שיוקם, אנחנו נביא את המתודולוגיה שמתאימה לבדיקה של ההשפעות הבריאותיות, על בסיס התכנית המפורטת של כריית פוספטים.

<לב אבו עראר (הרשימה המשותפת): אתם התבקשתם להביא תסקיר בריאותי, נכון?

<איזבלה קרקיס סוקמט: אנחנו התבקשנו להביא את המתודולוגיה המתאימה, הנכונה מבחינת ה - - -

יואב קיש: עוד לא עשיתם שום דבר כרגע, מבחינת הבחינות הללו?

<איזבלה קרקיס סוקמט: לא, לא.

יואב קיש: אני מנסה להבין איפה אתם עומדים.

<איזבלה קרקיס סוקמט: אז לפני השלב הנוכחי, בסבב הקודם של הדיונים, כמובן שבוצעו מספר הערכות בריאותיות.

יואב קיש: מתי זה היה?

<איזבלה קרקיס סוקמט: זה היה במהלך לפחות של 10 שנים.

יואב קיש: ומה אמרו אז?

<איזבלה קרקיס סוקמט: לדעתנו קיים סיכון בריאותי משמעותי.

<איזבלה קרקיס סוקמט: על סמך העבודה שנעשתה על ידי חוקר בעל שם בינלאומי, חוקר שהוא - - -

יואב קיש: וזה היה בהתאם לתכנית שהייתה אז?

יואב קיש: אפשר להשליך על זה משהו להיום?

<איזבלה קרקיס סוקמט: לא.

<איזבלה קרקיס סוקמט: אז בעצם העבודה שנעשתה היא הייתה בהתאם לתכנית של אז.

<איזבלה קרקיס סוקמט: התכנית של היום היא קצת שונה מהתכנית הקודמת.

יואב קיש: אבל אין עוד בדיוק תכנית, אני מבין.

<איזבלה קרקיס סוקמט: בדיוק.

יואב קיש: הבנתי.

<איזבלה קרקיס סוקמט: אז לפחות הדיונים שנעשו- - -

יואב קיש: רגע, סליחה שאני עוצר אותך, תיכף נחזור אלייך.

יואב קיש: אני רוצה להבין רגע.

יואב קיש: מי יש לנו פה ממינהל התכנון?

יואב קיש: מה השם?

<נועה נאור: נועה נאור.

יואב קיש: אוקיי, נועה נאור.

יואב קיש: יש מישהו מרמ"י?

יואב קיש: מה השם?

<דוד דשן-דויטש: דוד דשן.

יואב קיש: ואמרנו שחר סולר מהמשרד להגנת הסביבה ודיברנו - - -

<קריאה: ויש משרד האנרגיה.

יואב קיש: הבנתי.

יואב קיש: ומשרד האוצר גם שלחו מישהו?

יואב קיש: מישהי?

יואב קיש: אוקיי.

יואב קיש: לצערי אני צריך לצאת.

יואב קיש: אני מבקש מחבר הכנסת טלב אבו עראר שיחליף אותי בינתיים.

יואב קיש: צריך להתמקד קודם כל בנושאים הבריאותיים ולהבין גם איפה המתווה התכנוני.

<איזבלה קרקיס סוקמט: אני אשמח להמשיך בבקשה.

יואב קיש: אז הוא ינהל את הדיון ותמשיכי.

יואב קיש: תמשיך.

יואב קיש: (היו"ר – טלב אבו עראר)

<לב אבו עראר (הרשימה המשותפת): אוקיי.

<לב אבו עראר (הרשימה המשותפת): טוב חברים, אני מברך את כל המשתתפים, את כל הנוכחים, כל האורחים, נציגי הממשלה, הארגונים השונים.

<לב אבו עראר (הרשימה המשותפת): אנחנו מתכנסים כאן כדי לדון במסוכנות בהקמת מכרה בריר.

<לב אבו עראר (הרשימה המשותפת): לכולנו ידוע שהקמת המכרה מאיימת ומסכנת את חיי האזרחים באזור הנגב, באזור ערד, כסייפה, אלפורעה, זערורה, ומה עוד שהיא גם גורמת לנטישת רבים מן האזור ורבים גם מאדמותיהם, שהם גרים שם מלפני קום המדינה.

<לב אבו עראר (הרשימה המשותפת): כלומר איום קיומי מובהק.

<לב אבו עראר (הרשימה המשותפת): לכן אנחנו מוחים – יהודים וערבים כאחד – נגד הקמת המכרה הזה, למען מחייה בריאה ונשימה תקינה.

<לב אבו עראר (הרשימה המשותפת): מה שנאמר, שהמציל אדם, מציל עולם ומלואו, זו היא עובדה.

<לב אבו עראר (הרשימה המשותפת): במקרה הנתון מדובר בהכחדה והשמדה של שכבות שלמות, ממרכיבי המרקם הסוציאלי הנאור בנגב, הן המרקם הסוציאלי והן המרקם האנושי בכלל.

<לב אבו עראר (הרשימה המשותפת): לא מתקבל על הדעת שרצונו של טייקון מצד אחד, יגבר על רצונם ובריאותם של אזרחים ממעמדים ורבדים שונים בחברה, לחיות את חייהם הנורמאליים.

<לב אבו עראר (הרשימה המשותפת): קשה לנו לקבל את התפיסה הזו, שההון יהיה עדיף על חיי האדם ועל קיומו של האזרח ובעיקר בנגב.

<לב אבו עראר (הרשימה המשותפת): חברים, לא מובן מאליו ולא מן הסתם שמשרד הבריאות מתנגד, כי הוא יודע בדיוק מה הסכנות שייחשפו אליהן התושבים שם, מהקמת המכרה הזה.

<לב אבו עראר (הרשימה המשותפת): גם המשרד לאיכות הסביבה היה - ותיכף נשמע מה עמדתו העדכנית היום - מתנגד למכרה בריר.

<לב אבו עראר (הרשימה המשותפת): גם עיריית ערד, מועצת כסייפה, תושבי אלפורעה, זערורה, רזא – כל אלה מתנגדים, כי זה ממש מסוכן.

<לב אבו עראר (הרשימה המשותפת): יש תחנה בנגב שהיא עשירה בפוספטים, במקום אחר, שהוא לא מאוכלס כמו באזור הזה שבחרה הממשלה להקים אותו שם.

<לב אבו עראר (הרשימה המשותפת): לכן אנחנו מאד מתנגדים.

<לב אבו עראר (הרשימה המשותפת): אנחנו נשמע את נציגי הממשלה וגם את חברי הכנסת שנוכחים כאן.

<לב אבו עראר (הרשימה המשותפת): נתחיל חבר כנסת ונציג ממשלה, עדיף שכך.

<לב אבו עראר (הרשימה המשותפת): ראשון הדוברים מחברי הכנסת, ד"ר אחמד טיבי, תפדל.

אחמד טיבי: אלף אני מודה לך, אדוני יושב הראש, חברי, חבר הכנסת טלב אבו עראר, על היוזמה להעלות את הנושא, גם לדרישה שלך להקמת ועדת חקירה פרלמנטארית בנושא שהייתה במליאה והעברתה כאן והדיון שאתה מנהל כאן.

אחמד טיבי: אין ספק שיש פגיעה, לפי דו"חות רבים, פגיעה גם סביבתית, גם בריאותית בתושבים.

אחמד טיבי: לכן אנחנו מתבקשים לדון לעומק בהשלכות ההרסניות של המכרה הזה במקום שמסביבו יש תושבים ויש בני אדם.

אחמד טיבי: לכן יש לעשות הכל כדי למנוע את הפגיעה הזאת.

אחמד טיבי: תודה רבה לך אדוני יושב הראש.

<לב אבו עראר (הרשימה המשותפת): תודה חבר הכנסת ד"ר אחמד טיבי.

<לב אבו עראר (הרשימה המשותפת): נשמע עכשיו את נועה נאור, ממינהל התכנון.

<לב אבו עראר (הרשימה המשותפת): בבקשה.

<נועה נאור: אני רק רוצה להבהיר את המצב התכנוני שאנחנו נמצאים בו, את המצב הסטטוטורי.

<נועה נאור: אושרה תמ"א 14/ב, שהיא תכנית מתארית לכרייה ולחציבה והיא כוללת כ-130 אתרים לכרייה ולחציבה, ביניהם גם אתר שדה בריר.

<נועה נאור: התכנית הזאת היא ברמה המתארית, ולכן לא ניתן מכוחה לקדם הוצאה לפועל של המחצבה ושל הכרייה וצריך לעשות תכנית מתאר ארצית ברמה מפורטת לשדה בריר.

<נועה נאור: אנחנו נמצאים בשלב הזה, שכרגע ניתנה הוראה של המועצה הארצית לקדם תכנית מתאר ארצית ברמה מפורטת לשדה בריר ואנחנו בתחילת הדרך.

<נועה נאור: כדי לדעת מה השלב, איך תקודם התכנית הזאת ואם היא תצא בכלל לפועל, אנחנו עכשיו עושים גם בדיקות סביבתיות וגם בריאותיות.

<נועה נאור: בהחלטת הממשלה מלפני שבוע, נקבל שמינהל התכנון יגבש צוות, שתוך 90 יום יבחן את ה - - -

<לב אבו עראר (הרשימה המשותפת): 90 יום מהיום?

<נועה נאור: 90 יום מהשבוע שעבר.

<נועה נאור: יבחן את הקריטריונים והמתודולוגיה לבחינת ההיבט הבריאותי בתכניות ובמיוחד בתכנית הזאת, ביחד עם משרד הבריאות, המשרד להגנת הסביבה ומשרד האנרגיה ועם כל הגורמים השותפים.

<נועה נאור: לכן יכול להיות שמוקדם היום להזדעק מהמסוכנות של המכרה, כי אנחנו עוד לא יודעים מה יהיו הממצאים שיעלו, גם לא מהמסמך הסביבתי וגם לא מהמסמך הבריאותי.

<נועה נאור: כשיהיו לנו את הממצאים האלה, נוכל לשבת כאן ולראות אם יש בסיס למה שאנחנו חושבים.

דב חנין: גברתי, יש המון המון סיבות למה להזדעק עכשיו, אבל אנחנו נאמר אותן בדיון.

<נועה נאור: בסדר.

<נועה נאור: אני חושבת שכשיהיו נתונים - - -

דב חנין: אני מצטער מאד שאת חושבת שאנחנו מקדימים.

<נועה נאור: כשיהיו לנו נתונים זה יהיה הזמן לשבת ודון.

<לב אבו עראר (הרשימה המשותפת): כאשר תדעו שמשרד הבריאות ומשרד איכות הסביבה מתנגדים לכך, האם אתם מתכוונים להמשיך בתכנון גם?

<נועה נאור: המשרד להגנת הסביבה לא מתנגד לכך וגם משרד הבריאות לא מתנגד לכך.

<נועה נאור: עובדה שהוא אישר את תמ"א 14/ב בשבוע שעבר בממשלה, תחת התניה שתהיה בדיקה סביבתית.

<נועה נאור: זו העמדה שלהם.

<נועה נאור: אז הם יכולים להגיד שהם מתנגדים, אבל העובדה מדברת בעד עצמה.

דב חנין: לא גברתי.

דב חנין: מה זה הם יכולים להגיד?

דב חנין: כאשר סגן שר הבריאות במליאת הכנסת - - -

<נועה נאור: אבל הנה, יש לי אישור של הממשלה משבוע שעבר.

דב חנין: גברתי מדברת על משרד הבריאות.

דב חנין: משרד הבריאות, בראשו עומד, לפני ההסכמים הקואליציוניים, סגן שר וסגן השר הזה במליאת הכנסת אמר בשפה מאד מאד ברורה וחד משמעית, שהוא מתנגד למכרה שדה בריר, כי המכרה הזה הורג אנשים.

דב חנין: לכן גברתי צודק כשהיא אומרת שהממשלה, כממשלה, מקדמת את מכרה שדה בריר.

דב חנין: גברתי צודקת בזה לחלוטין, אבל כשאנחנו מדברים על עמדת שר הבריאות במדינה דמוקרטית, מי שקובע את העמדה הזאת זה מי שעומד בראש המשרד וסגן שר הבריאות הבהיר את העמדה הזו בצורה חד משמעית והיא עולה בקנה אחד, חד משמעית, עם עמדת כל גורמי המקצוע במשרד הבריאות.

<שחר סולר: אדוני, נחתם הסכם פשוט.

<שחר סולר: אולי אתם לא - - -

דב חנין: נחתם הסכם, אני מכיר את ההסכם.

<נועה נאור: אתם מכירים אותו?

<נועה נאור: אולי אני אקריא אותו?

דב חנין: כן, ההסכם לא מבטל את התנגדותו של משרד הבריאות.

דב חנין: ההסכם לא מבטל את התנגדותו המוחלטת למכרה שדה בריר.

דב חנין: ההסכם הוא הסכם פוליטי, שאומר שמתקדמים בפרוצדורה מסוימת.

<לב אבו עראר (הרשימה המשותפת): חברים - - -

דב חנין: אני מבקש רשות דיבור, אם אפשר בצורה מסודרת.

<לב אבו עראר (הרשימה המשותפת): יש לך רשות דיבור.

<לב אבו עראר (הרשימה המשותפת): תהיה לך זכות דיבור אחר כך.

<לב אבו עראר (הרשימה המשותפת): עכשיו חבר הכנסת סעיד אלחרומי ואחריו אנחנו רוצים שוב לשמוע את משרד הבריאות.

יעל גרמן: אני יכולה לשאול רק שאלה אחת?

<לב אבו עראר (הרשימה המשותפת): בבקשה.

יעל גרמן: אני רוצה לשאול מי יממן את התסקיר של ההשפעה על הסביבה.

<שחר סולר: כמו כל תסקיר בארץ, כל תסקיר, אפשר לשמוח על זה, אפשר להיות עצובים, הרגולטור זה המשרד להגנת הסביבה - - -

דב חנין: אי אפשר לשמוח.

<שחר סולר: יש אנשים ששמחים.

<שחר סולר: אני יכול להביע את דעתי האישית.

<שחר סולר: אני יותר נוטה לכיוון שלך.

יעל גרמן: בוא נשמע תשובה.

יעל גרמן: זו תשובה שחייבת להיות רשומה ולשמוע אותה בקול רם.

<שחר סולר: אני בכל זאת נוטה לכיוון של חבר הכנסת חנין.

<שחר סולר: יש אופציות אחרות, אבל בפועל, על פי החוק והתקנות, מי שמממן זה היזם.

<שחר סולר: היזם במקרה הזה זה המדינה, זה לא יזם פרטי, זו המדינה, זה משרד האנרגיה.

<שחר סולר: אבל ככה תקנות התסקירים כתובות, ככה החוק - - -

יעל גרמן: זאת אומרת משרד האנרגיה הוא זה שיממן?

<שחר סולר: המועצה הארצית, סליחה.

<שחר סולר: המועצה הארצית, אם אני הבנתי עכשיו.

יעל גרמן: המועצה הארצית.

<שחר סולר: אבל רק להגיד, ככה זה בכל התסקירים בארץ בכלל.

יעל גרמן: זה לא נכון.

יעל גרמן: להזכירך שתסקיר השפעה על הסביבה בבז"ן בחיפה, השר להגנת הסביבה הקודם, אבי גבאי, החליט שהמשרד שלכם יממן אותו.

<שחר סולר: אני ראש אגף תכנון, אני לא מכירה תסקיר כזה שהגיע לבדיקה במשרד ושהכנו - - -

יעל גרמן: אז תברר ותראה.

<שחר סולר: בסדר.

יעל גרמן: זאת הייתה ההחלטה של השר.

<נועה נאור: אבל אני אחדד, במקרה הזה מינהל התכנון ביחד עם משרד האנרגיה, הם אלה שמממנים את הכנת המסמך הסביבתי והם אלה שמממנים את צוות התכנון של התכנית.

<לב אבו עראר (הרשימה המשותפת): טוב, נשמע את חבר הכנסת סעיד אלחרומי.

סעיד אלחרומי: תודה אדוני יושב הראש.

סעיד אלחרומי: בואו נעמיד דברים על דיוקם ונקרא לילד בשמו.

סעיד אלחרומי: מי שגרם לכך שיהיה סיכום בשבוע שעבר, זה היה הערר שהגיש סגן שר הבריאות יעקב ליצמן, אחרי ההחלטה של מינהל התכנון ואחרי ההחלטה של קבינט הדיור, לפני בערך חודש וחצי חודשיים.

סעיד אלחרומי: וכאן זה לא שבא להם ומתוך רצון טוב עכשיו מחליטים לעשות תסקיר בריאותי.

סעיד אלחרומי: זה אחרי שהייתה התנגדות ואחרי שהיה דיון וערר בקבינט הדיור בשבוע שעבר ועל כך התקבלה ההחלטה.

סעיד אלחרומי: זה לא הסדר הנורמטיבי.

סעיד אלחרומי: אם זה היה הסדר, הדבר הזה היה נעשה לפני חודשיים, אדוני יושב הראש.

סעיד אלחרומי: לכן אנחנו עכשיו בהחלטה.

סעיד אלחרומי: מה שהתקבל בשבוע שעבר והסיכום שהיה, שבתוך 90 יום יהיה סיכום על מתודולוגיה של תסקיר הבריאות, תקנו אותי אם אני טועה, ואחרי זה זה בעצם יחזור לדיון ואפשר להיכנס ליתר הפרטים.

סעיד אלחרומי: אני רוצה להיכנס לעובי הקורה בנושא הזה, אדוני יושב הראש ולהגיד חד וחלק.

סעיד אלחרומי: מאז ההחלטה, אלפי תושבי הנגב יצאו לרחוב ובכיכר המרכזית בערד, הפגינו נגד המכרה הזה.

סעיד אלחרומי: כל תושבי הנגב המזרחי אומרים בצורה הכי גלויה והכי ברורה, שהמכרה הזה, מכרה הפוספטים, יגרום נזק בלתי הפיך לתושבים שם, לסביבה.

סעיד אלחרומי: יגרום טרנספר בעצם לאלפי אנשים מאלפורעה וזערורה והכפרים שנמצאים מסביב, בערך 8,000 אנשים.

סעיד אלחרומי: מדובר על עשרות אלפי דונמים שיהיו תחת המטריה הזאת של מכרה הפוספטים.

סעיד אלחרומי: לכן הדעה של המשרד לאיכות הסביבה, לצערי מאד מאכזבת.

סעיד אלחרומי: אני חייב להגיד את זה פה.

סעיד אלחרומי: הוא נטש את התפקיד העיקרי שלו – רגולטור ולעמוד איתן נגד פגיעה באיכות הסביבה ובמצב הסביבתי בנגב המזרחי, ולכן אנחנו נמצאים כאן אדוני יושב הראש.

סעיד אלחרומי: חשוב מאד, התכנית לא הוגשה לפני שבוע או שבועיים ולא לפני חודשיים או שנתיים.

סעיד אלחרומי: התכנית הזאת כבר מעל 10 שנים, 15 שנים מתגלגלת.

סעיד אלחרומי: לכן כל הסיפור הזה והסיבובים והסיבובים רק בגלל לחץ פוליטי בשבוע שעבר נאותו להתקדם לכיוון תסקיר בריאותי.

סעיד אלחרומי: אדוני יושב הראש, חייבים ועדת חקירה.

סעיד אלחרומי: יש פה הון שלטון.

סעיד אלחרומי: הסיפור הזה צריך להיחשף חד וחלק.

סעיד אלחרומי: תודה.

<לב אבו עראר (הרשימה המשותפת): טוב, לידיעת הנוכחים כאן, ישנו סיכום בעניין בחינת היבטים רהוטים בתכניות, תמ"א 14/ב', תכנית מתאר ארצית לכרייה ולחציבה, חתום על ידי משרד האוצר, משרד הבריאות ומשרד האנרגיה.

<לב אבו עראר (הרשימה המשותפת): בהמשך לערר שהגיש שר הבריאות על החלטת ועדת השרים לעניין תכנון, בנייה, מקרקעין ודיור לאישור תמ"א 14/ב', תכנית מתאר ארצית לכרייה ולחציבה, הגיעו המשרדים הנוגעים בדבר לסיכום כלהלן: החלטת ועדת השרים לענייני תכנון ובנייה, מקרקעין ודיור – קבינט הדיור הכוונה – מספר 169, מיום 15 בינואר לאישור תכנית מתאר ארצית לכרייה ולחציבה תעמוד בתוקפה להטיל על מנהלת מינהל התכנון להקים צוות בהשתתפות נציגי משרד האוצר, משרד הבריאות, המשרד להגנת הסביבה, משרד התחבורה ומשרד האנרגיה.

<לב אבו עראר (הרשימה המשותפת): הצוות יגיש למנהלת מנהל התכנון בתוך 90 ימים המלצות למתודולוגיה לבחינת ההיבט הבריאותי בתכניות, לקריטריונים ולהנחיות לבחינה זו ולאופן הסדרתם.

<לב אבו עראר (הרשימה המשותפת): הצוות יתייעץ עם משרדי הממשלה הרלבנטיים לפי העניין, בהכנת כל תכנית מפורטת לכרייה ולחציבה.

<לב אבו עראר (הרשימה המשותפת): לפי תמ"א 14/ב מוסד התכנון הרלבנטי יבחן את ההיבט הבריאותי, זאת בכפוף להחלטה שתתקבל בנושא.

<לב אבו עראר (הרשימה המשותפת): זה הסיכום.

<לב אבו עראר (הרשימה המשותפת): עכשיו עוברים למשרד הבריאות.

<לב אבו עראר (הרשימה המשותפת): בבקשה, שוב.

יעל גרמן: רגע, מה איתנו, עם חברי הכנסת?

<לב אבו עראר (הרשימה המשותפת): יש סדר מסוים.

<לב אבו עראר (הרשימה המשותפת): כולם רשומים.

<איזבלה קרקיס סוקמט: אני רק רוצה להבהיר שמשרד הבריאות לא שינה את עמדתו לגבי החשיבות של ביצוע תסקיר השפעה על הבריאות ולדעתנו הניסיון שלנו מצביע על החשיבות של הערכה בריאותית, מכיוון שבוצעו מספר הערכות על ידי המשרד ואנחנו ראינו את החשיבות של להראות את התוספת הבריאותית שקשורה לפעילות המחצבה.

<איזבלה קרקיס סוקמט: ואז גם במקרה הנוכחי של שדה בריר, ההסכמה שכרגע הקראת אותה, אדוני יושב ראש הוועדה, בעצם מדברת על החשיבות של ביצוע התסקיר, עוד לפני התקדמות כלשהי, כאשר אנחנו נרצה לדעת מה בדיוק קורה כתוצאה מהפעילות המתוכננת.

<לב אבו עראר (הרשימה המשותפת): תודה רבה.

<לב אבו עראר (הרשימה המשותפת): חברת הכנסת יעל גרמן.

יעל גרמן: כן, אני פשוט רוצה לומר לכם, אני שמעתי את הסיכום ואני מאד מוטרדת.

יעל גרמן: נכון שנושא הדיון הוא הסיכון הבריאותי, אבל באמת שבכל הדיונים שמים בצד את הגורם האנושי שלדעתי הוא לא פחות חשוב מהגורם הבריאותי, גם פה בסיכום הזה.

יעל גרמן: אני לא שמעתי מה הולכים לעשות עם התושבים.

יעל גרמן: עם התושבים שנמצאים ממש באזור, כשאני מדברת על אלפורעה ועל התושבים הבדואים; וגם לא שמעתי מה קורה עם גורלה של ערד באותה מידה.

יעל גרמן: מתעלמים בכלל מהתושבים הבדואים שנמצאים במקום.

יעל גרמן: לא אומרים מה יהיה עליהם וגם לא מדברים על ההשפעה, לדעתי הדרמטית, שתהיה למכרה שהוא במרחק שלדעתי משהו כמו 2 קילומטרים, או פחות אפילו.

יעל גרמן: בין קילומטר וחצי לשניים מערד.

<לב אבו עראר (הרשימה המשותפת): פחות, נכון.

יעל גרמן: כן, רבע שעה.

סעיד אלחרומי: וכסייפה.

יעל גרמן: כסייפה ואלפורעה ברור שנמצאים במרחק בלתי אפשרי, אבל גם ערד.

יעל גרמן: מה יקרה לחלום של ערד להפוך לעיר תיירות, כשהיא נושאת כעיר תיירות על הדגל את איכות האוויר שנושמים שם.

יעל גרמן: מה יקרה לפיצוצים שיהיו כל יום, כאשר באמת יכרו את המכרה הזה.

יעל גרמן: אני לא חושבת שניתן להתעלם מהדברים האלה.

יעל גרמן: בסדר, אז מטפלים עכשיו בבריאות ואני משערת לעצמי שיגיעו למסקנות שהגיע אליהן אותו מומחה שאנחנו זימנו מקנדה, פרופסור סמט.

יעל גרמן: אבל בשום פנים ואופן.

יעל גרמן: אנחנו נמצאים בוועדת הפנים, לא בוועדת העבודה, לא בוועדת הכלכלה, בוועדת הפנים.

יעל גרמן: אנחנו חייבים לקחת בחשבון את גורלם של האנשים שחיים במקום ומישהו צריך להעלות את זה על נס ולדרוש שידונו בזה.

<לב אבו עראר (הרשימה המשותפת): חשוב לציין שחברת הכנסת יעל גרמן הייתה שרת הבריאות והיא התנגדה בצורה נחרצת להקמת מכרה כזה, כי היא ידעה מה המסוכנות מהקמת המכרה הזה.

<לב אבו עראר (הרשימה המשותפת): כעת אנחנו עוברים לדוד דשן, מרמ"י, בבקשה.

<דוד דשן-דויטש: אנחנו בסך הכל, כמי שממונים על הקרקע, בעצם מה יקרה עליה כבמה, עושים את ההחלטה, מחליטים באמצעות תכניות.

<דוד דשן-דויטש: כרגע אושרה תכנית מתארית ארצית, ברמה ארצית לנושא הזה של כרייה וחציבה ואנחנו אמורים לכבד גם את התכנית הארצית ובמידה ויאושרו תכניות מפורטות עם כל ההתניות וכל המגבלות וכל התנאים, אנחנו נגבה גם את התכניות המפורטות.

<דוד דשן-דויטש: אני לא מייצג, אבל אני רק אומר שלפחות בחלק מהשטח יש גם כנראה זיכיונות לכריית פוספטים, אבל אנחנו - - -

<לב אבו עראר (הרשימה המשותפת): איפה נופל החלק הזה שאתה מדבר עליו?

דב חנין: שמעתי מפי יושב ראש רמ"י שיש לכם מדיניות של קידום פתרונות מגורים.

דב חנין: זה כבר לא קיים?

דב חנין: עכשיו אתם מקדמים פוספטים?

<דוד דשן-דויטש: לגבי השאלה הזאת, כמו שאמרתי, הקרקע היא במה לכל התרחשות במדינת ישראל.

<דוד דשן-דויטש: למגורים, לתעסוקה - - -

דב חנין: לא, יש לכם את המדיניות של העדפת פתרונות מגורים?

<דוד דשן-דויטש: לנו אין עניין כזה או אחר.

<דוד דשן-דויטש: צריך לעשות את הבדיקות הבריאותיות - - -

דב חנין: לא, הדיבור על מקומות מגורים הוא כבר לא רלבנטי.

<דוד דשן-דויטש: אני לא אמרתי.

דב חנין: עכשיו מבחינת

דב חנין: כם כל השימושים רלבנטיים – פוספטים, מגורים.

<דוד דשן-דויטש: לא אמרתי את זה.

דב חנין: לא, כי אמר יושב ראש המינהל שהיום המדיניות של רמ"י היא להעדיף פתרונות שלן מקומות מגורים.

דב חנין: שוב, האמירה שלך היא חשובה, אדוני.

דב חנין: אתם אומרים שזו אמירה שלא מבטאת את המדיניות האמיתית, אלא אולי היא אמירה פוליטית חסרת בסיס.

<לב אבו עראר (הרשימה המשותפת): דב, יש לך זכות דיבור עכשיו.

<לב אבו עראר (הרשימה המשותפת): תן לו רק לסיים.

<דוד דשן-דויטש: תן לי רק לסיים.

<דוד דשן-דויטש: אמרתי שהקרקע היא במה לכל צורכי מדינת ישראל.

דב חנין: במה, אוקיי, הבנו.

<דוד דשן-דויטש: גם מגורים כרגע, גם תעסוקה - - -

דב חנין: גם וגם פוספטים וגם הכל.

<דוד דשן-דויטש: וגם מה שמוחלט באמצעות תכניות - - -

דב חנין: ואתם ניטראליים.

<דוד דשן-דויטש: עם המגבלות של התכניות.

דב חנין: הבנתי, בסדר.

<דוד דשן-דויטש: עכשיו אני לא נכנס.

<דוד דשן-דויטש: כל הצדדים הבריאותיים צריכים להתברר ולהיבדק.

<דוד דשן-דויטש: אני רק מבין שמעבר לנושאים הסביבתיים יש גם השלכות של תעסוקה, יש גם השלכות על צפון מזרח הנגב בהיבטים אחרים, וכל זה ייבחן במסגרת התכנית המפורטת וההסכמות שהושגו, כך שאנחנו נעשה את מה שתורה לנו התכנית, שהיא בעצם מה לעשות - - -

<לב אבו עראר (הרשימה המשותפת): העמדה שלכם לא ברורה, מכובדי.

דב חנין: לא איכפת להם.

<לב אבו עראר (הרשימה המשותפת): העמדה שלכם לא ברורה.

<לב אבו עראר (הרשימה המשותפת): תהיה ברור בעמדה.

<דוד דשן-דויטש: אנחנו לא משרד הבריאות ואנחנו לא הגנת הסביבה ולא אנשי מקצוע בתחום הזה, בכדי שנאמר.

<דוד דשן-דויטש: וגם לא משרד האנרגיה.

דב חנין: אתם לא מעוניינים לקדם פתרונות - - -

<דוד דשן-דויטש: מכדי שנאמר עמדה ברורה בשלב הזה של תכנית מפורטת, שטרם התחילה להיות מתוכננת.

<לב אבו עראר (הרשימה המשותפת): טוב, תודה.

<לב אבו עראר (הרשימה המשותפת): חבר הכנסת דב חנין, בבקשה.

דב חנין: תודה אדוני.

דב חנין: אני חייב להקדים ולומר לנציגי המדינה שיושבים מולי, שאמנם אני מגיע לדיון הזה מאד מאד כועס, אבל אני מבקש שתבינו שהכעס שלי לא מופנה לאף אחד מכם באופן אישי.

דב חנין: אדוני יושב הראש, אני מברך אותך על קיום הדיון הזה ואחת הסיבות שאני מגיע לדיון הזה כועס, היא שאני זוכר שבדיוק בחדר הזה גם אני רציתי לנהל דיון על זה.

דב חנין: זה היה כשהייתה בכנסת ועדה משותפת לסביבה ובריאות וניסינו לקיים דיון על מכרה שדה בריר.

דב חנין: אני מברך אותך שהצלחת לקיים דיון כזה.

<לב אבו עראר (הרשימה המשותפת): תודה.

דב חנין: אנחנו קיבלנו התערבות מלשכת ראש הממשלה, שדרשה להימנע מלקיים את הדיון, בגלל סיבות ביטחוניות.

דב חנין: לכן אני אומר לכם, עמיתי חברי הכנסת, האמת היא, הנושא של הדיון הוא תיק 7,000.

דב חנין: אולי 8,000.

דב חנין: אני הפסקתי לספור.

דב חנין: אבל המעורבות של לשכת ראש הממשלה בסיפור הזה של שדה בריר, היא אחד הדברים שלדעתי בהחלט, ואני מצטרף לחברי, חבר הכנסת אלחרומי, אחד הדברים שצריכים להיבדק, זה לא יכול להיות שלשכת ראש הממשלה תקדם מהלך ואנחנו לא נבין, אף אחד מאיתנו לא יבין למה, מה קרה?

דב חנין: האם לראש הממשלה יש איזה שהוא עניין מיוחד בפוספטים?

דב חנין: מה הסיפור פה?

דב חנין: אנחנו מנסים להבין, כי פשוט כחברי כנסת אם לא נבין, לא נוכל - - -

סעיד אלחרומי: האם יש עם הבחור שיושב בלונדון או לא?

דב חנין: לא יודעים.

דב חנין: אני לא יודע.

דב חנין: לכן גברותי ורבותי, אני מרגיש בדיון הזה הרגשה לא נוחה, שאנחנו נמצאים באיזה שהוא רף מעל פני השטח, אבל מתחת לפני השטח יש דברים שצריכים להיבדק ומתי שהוא הם צריכים להיבדק ואני מקווה שהם ייבדקו לפני שחס וחלילה אנשים יפונו מהבתים שלהם ויהיו שם מלחמות איומות, או אנשים יהרגו או יפגעו בריאותית בגלל הנזקים של המכרה הזה.

דב חנין: אני חושב שאת הדברים האלה צריך לבדוק קודם לכן.

דב חנין: אני רוצה לומר שאני מברך על העמדה האמיצה לא רק של אנשי המקצוע במשרד הבריאות – ואני מברך אתכם גברתי, בשמי ובשם כל חברי הכנסת שנמצאים כאן מכל הסיעות.

דב חנין: אני מברך את אנשי המקצוע במשרד הבריאות.

דב חנין: אני רוצה גם לברך את הפוליטיקאים שעמדו ועומדים בראש משרד הבריאות – חברת הכנסת גרמן שנמצאת איתנו, שגם היא כשרת בריאות עמדה בפני לחצים קשים ביותר.

דב חנין: סגן השר ליצמן, שעמד בפני לחצים ועומד בפני לחצים, ששוב, אני אפילו לא מצליח להבין למה.

דב חנין: מה כל כך דחוף להקים מכרה פוספטים.

דב חנין: כמובן העמדה של רשות מקרקעי ישראל, כפי שהובעה פה בדיון, היא עמדה מדהימה, אדוני יושב הראש ואדוני יושב הראש הקבוע.

דב חנין: (היו"ר – יואב קיש)

יואב קיש: שלום.

דב חנין: רשות מקרקעי ישראל טוענת בפני הציבור שהיא מעוניינת לקדם פתרונות מגורים ומסתבר שזה לא נכון, כי רשות מקרעי ישראל ניטראלית.

דב חנין: לא איכפת לה שיהיו מקומות מגורים, לא אכפת לה שיהרסו אלפי מקומות מגורים קיימים ויפנו אנשים מהבית.

דב חנין: יצטרכו ליצור להם פתרונות אחרים כנראה באיזה שהוא מקום, אבל זה לא מעניין, את רשות מקרקעי ישראל מגורים, פוספטים וכל מיני דברים אחרים.

דב חנין: הכל נמצא במקום שוויוני על פני הבמה שיכולה לאפשר את הכל.

דב חנין: אני חושב שזו אמירה חשובה וזו אמירה שבאמת מפריכה את הטענות של רשות מקרקעי ישראל, שהיא זרוע ביצוע.

דב חנין: ככה טוענים, אבל זאת טענה שמסתבר היום שאין לה שום בסיס, שהיא זרוע ביצוע של מדיניות שהמטרה שלה היא לקדם הרבה מקומות מגורים במדינת ישראל.

דב חנין: אדוני יושב הראש, אני רוצה להפנות את הדברים שלי לנציגת מינהל התכנון קודם כל.

דב חנין: גברתי, אני אומר לך בצער שהמכרה הזה הוא דוגמא של כישלון גדול של המערכת התכנונית.

דב חנין: זה כישלון גדול של המערכת התכנונית קודם כל מהסיבה שאותה ציינה חברת הכנסת גרמן.

דב חנין: אתם מתכננים על מקום שבו חיים בני אדם.

דב חנין: אלפי בני אדם חיים שם.

דב חנין: גברתי, אני לא יודע אם את היית.

דב חנין: אם לא היית שם, אני מציע לך פשוט לקחת את הרכב והיום זה לא כזה רחוק.

דב חנין: בכביש 6 מגיעים די מהר.

דב חנין: תלכי ותראי אלפי בני אדם שחיים במקום הזה.

דב חנין: תראי בית ספר שנמצא במקום הזה.

דב חנין: בית ספר שבו לומדים ילדים.

דב חנין: אתם יכולים להגיד מה אכפת לנו?

דב חנין: אריק שרון החליט לפנות את גוש קטיף, היו שם 8,000 איש, נכון?

דב חנין: הוא פינה באמת.

דב חנין: זה קרה.

דב חנין: אתם יכולים להגיד אנחנו נהיה יותר מאריק שרון.

דב חנין: אנחנו נפנה 12,000 איש.

דב חנין: אריק שרון הביא את כל הצבא, אנחנו נביא גם את הצבא האמריקאי, בסדר?

דב חנין: ותפנו את כולם בכוח.

דב חנין: ככה מתנהל מינהל תכנון?

דב חנין: אני חושב שלא ככה מתנהל מינהל תכנון.

יואב קיש: טוב, תודה.

דב חנין: רגע, אני רוצה לומר עוד משפט למשרד להגנת הסביבה, בכל זאת - - -

יואב קיש: יש לנו עוד דוברים והזמן קצר.

דב חנין: נכון.

דב חנין: אני רוצה לומר לכם, ידידיי וידידי במקרה הזה, שיושב מולי במשרד להגנת הסביבה, גם אליכם יש לי טענות.

דב חנין: המשרד להגנת הסביבה בתפיסה אמיתית של מה זה סביבה, צריך תפיסה אורגאנית, רחבה והמרכיב של הבריאות הוא מרכיב מרכזי בדבר הזה.

דב חנין: לכן אני שמחתי מאד שהיה שר להגנת הסביבה, קראו לו גלעד ארדן, אגב חבר מפלגתך, שבתקופת כהונתו כשר התייצב נגד המכרה ואמר שהמכרה הזה בעייתי, וזו הייתה עמדת המשרד להגנת הסביבה.

דב חנין: היום אני שומע איזו שהיא אמירה לא ברורה ואני לא מבין אותה.

דב חנין: אני חושב שהמשרד להגנת הסביבה תפקידו להגן על הסביבה ועל האנשים שחיים בה.

יואב קיש: טוב, תודה דב.

יואב קיש: אני שמעתי קצת את זה שמשרד הגנת הסביבה בוחן את עמדתו וייערך תסקיר ויבדקו לעומק.

יואב קיש: אז לכן לבוא ולהגיד יש עמדה לא ברורה, ברור.

יואב קיש: אין עוד עמדה.

יואב קיש: הדבר ייבדק ואחרי שייבדק תהיה עמדה ברורה.

<קריאה: לא, הייתה עמדה ברורה בעבר.

יואב קיש: הייתה, אבל התכנית היא לא רלבנטית.

יואב קיש: חברים, בואו, אני רוצה רגע לעשות סדר.

יואב קיש: התחלתי את הדיון ואמרתי בצורה הכי ברורה, השאלה שצריכה להיבחן היא האם יש סכנה בריאותית לציבור במתאר של שדה בריר.

יעל גרמן: למה רק השאלה הזאת?

יואב קיש: קודם כל, לפני הכל.

יואב קיש: על העניין הזה עוד לא קיבלתי תשובה ברורה ואני מבין שהקראת את הסיכום של השרים בעניין, זה לא שרים?

יואב קיש: של המשרדים.

יואב קיש: סיכום של המשרדים שהולכים לבחינה.

יואב קיש: בסופו של דבר צריך לזכור שחלק מהפיתוח של הנגב וגם המשרות וגם היכולת של האנשים לחיות ולהתפתח שם, חלק מזה זה ניצול משאבים וניצול הקרקע.

יואב קיש: כל זה בכפוף כמובן לזה שאנחנו לא פוגעים בדבר הבסיסי והכי ראשוני של בריאות התושבים.

יואב קיש: אני עובר להמשך הדוברים.

יואב קיש: חבר הכנת ג'מעה אזברגה.

ג'מעה אזברגה: אדוני יושב הראש, חברי חברי הכנסת והתושבים.

ג'מעה אזברגה: אני קודם כל מצטרף לברכות של הדובר הקודם, חברי דב חנין, לגבי אנשי משרד הבריאות, שהם באמת עומדים איתנים ועדיין לא שינו את הדעה שלהם.

ג'מעה אזברגה: המשרד לאיכות הסביבה, ידוע לנו שבאמת הייתה לו דעה נגד והיום כנראה משתנים דברים בעולם, אבל אני חושב שתמ"א 14/ב', מה שהולכים לקבוע לגבי הנושא של שדה בריר, בין התר אחת המחצבות שאמורים להקים – האם זה דבר קדוש?

ג'מעה אזברגה: האם זה יותר חשוב מהאדם?

ג'מעה אזברגה: אני חושב שיש לנו פה מצב נתון וברור.

ג'מעה אזברגה: אדוני יושב הראש, לגבי העניין של התעסוקה, מדובר על עשרות אנשים, 20 אנשים, אולי 25 אנשים, לא יותר מזה.

יואב קיש: מה במכרה או במחצבה עובדת?

ג'מעה אזברגה: במחצבה עובדת.

יואב קיש: לא, מאות אנשים, אולי אפילו יותר.

ג'מעה אזברגה: לא, לא, יש לך טעות.

ג'מעה אזברגה: אז אני אומר לך, אין הרבה אנשים כמו שחושבים.

ג'מעה אזברגה: אדוני יושב הראש, עוד נקודה אחת מאד חשובה.

ג'מעה אזברגה: מה עם גורלם של האנשים, ה-8,000 פלוס תושבים שנמצאים שם, אנשים, אזרחי מדינת ישראל שגרים וחיים עוד מלפני קום המדינה שם.

ג'מעה אזברגה: אף אחד לא - - -

יואב קיש: יש שאלה מאד גדולה על כל המגזר הבדואי בדרום וזה לא רק במקום הספציפי הזה.

ג'מעה אזברגה: בין היתר.

יואב קיש: שמצד אחד הרוב זה בנייה בלתי חוקית, מצד שני ברור שהם הרבה מאד שנים נמצאים שם וכל הדבר הזה, אנחנו מכירים שהוא מהלך מאד רגיש ודרמטי, שמדינת ישראל צריכה לפעול להסדיר אותו.

ג'מעה אזברגה: לדעתי האדם חשוב מאשר ההון.

ג'מעה אזברגה: חשוב יותר מאשר הפוספטים.

ג'מעה אזברגה: אני חושב שצריך להיות הגיוני מאד, בשביל לפחות תסקיר.

ג'מעה אזברגה: כמה שנים הביאו להבנה פשוטה שלי בעניין של תסקירים.

ג'מעה אזברגה: כשהולכים לתכנן משהו, עושים תסקיר חברתי.

ג'מעה אזברגה: בודקים מי האנשים שנמצאים בשטח אם בכלל.

ג'מעה אזברגה: פגיעה בסביבה, פגיעה באיכות החיים של האנשים.

ג'מעה אזברגה: פגישה בבריאותם של אנשים.

יואב קיש: טוב.

ג'מעה אזברגה: אדוני, אני חושב שהעלויות וגם הרווחים של המדינה מהעסק הזה, העלויות הרבה יותר זולות, גם בחו"ל וגם אם אתה תרד לערבה.

יואב קיש: אוקיי.

ג'מעה אזברגה: רציתי רק לסכם בעוד משפט, ברשותך.

יואב קיש: תסכם, כן.

ג'מעה אזברגה: אני חושב שלחסוך עלויות זה חשוב, אבל יותר חשוב האדם ואני קורא מפה לגנוז את התכנית הזאת מלכתחילה בכלל.

ג'מעה אזברגה: חבל על הכסף שהולכים להשקיע על התסקירים.

ג'מעה אזברגה: תאמין לי, חבל בסופו של יום.

יואב קיש: אני חושב שבשביל זה בודקים.

יואב קיש: אני רוצה לשמוע רגע את משרד האנרגיה, מה דעתכם על העניין.

יואב קיש: בבקשה.

<שארבל שחאדה: שלום אדוני.

<שארבל שחאדה: שמי שארבל שחאדה, אני מנהל אגף מחצבות במשרד האנרגיה, מפקח על המכרות.

<שארבל שחאדה: אני אתחיל בזה שבשונה מכל התכניות שטיפלו בשדה בריר, התכנית הזאת מקודמת על ידי המדינה.

<שארבל שחאדה: המדינה עושה את התסקיר, המדינה תבדוק את הממצאים ואם יש השפעות בלתי סבירות שלא נוכל בגללן לפתח את המכרה הזה, אז כנראה השדה הזה לא יפותח.

יואב קיש: אוקיי.

<שארבל שחאדה: עכשיו צריך להדגיש כאן שכל דבר שהמדינה מקדמת אותו, יש לו השפעות בריאותיות.

<שארבל שחאדה: היום כל הרחבת כביש, כל הוספת נתיב, כל בניית בית חולים, כל בניית פיתוח שכונה, יש לה השפעה בריאותית.

יואב קיש: ברור.

<שארבל שחאדה: אם עכשיו לכל דבר נבוא ונתחיל לבקש - - -

יואב קיש: ברור, צריך להיות קנה מידה מסוים.

<שארבל שחאדה: בדיוק.

<שארבל שחאדה: לבקש כאן תסקיר השפעה על הבריאות או בחינה בריאותית, יכול להיות שבסופו של דבר - - -

יואב קיש: שוב, אבל זה משהו משמעותי.

יואב קיש: אי אפשר ל - - -

יעל גרמן: מה, אתה משווה כביש למכרה פוספטים?

<שארבל שחאדה: מבחינת זיהום – וכאן יתקנו אותי הנציגים היותר מקצועיים כאן, הגנת הסביבה והבריאות – ההשפעה של הדלק, החלקיקים, היא פי שניים וחצי, שהם מזיקים לבריאות - - -

<קריאה: כי האורניום לא נחשב, נכון?

יעל גרמן: תלוי באיזה מדינה - - -

יואב קיש: רגע, רגע, חברת הכנסת גרמן.

יואב קיש: אני רוצה לשמוע את דעתו.

יואב קיש: חברת הכנסת גרמן, אני אתן לך לשאול - - -

יעל גרמן: איך אפשר להגיד את המשפט הזה?

יואב קיש: אבל הוא זכאי להגיד את דעתו.

יואב קיש: בבקשה.

<שארבל שחאדה: נאמרה כאן אמירה לגבי אורניום.

<שארבל שחאדה: הדו"ח של סמט שלל את העניין של אורניום וזה משרד הבריאות - - -

<קריאה: הוא לא שלל.

<קריאה: הוא לא שלל.

<קריאה: הוא אמר שאין נתונים בעניין.

יואב קיש: סליחה, הבא שמפריע, אני אוציא אותו החוצה.

יואב קיש: אתן לא משתלטות פה על הדיון.

יואב קיש: אני לא יודע מי אתן.

יואב קיש: אתן תתנו כבוד לדוברים.

<שארבל שחאדה: לגבי חשיבות שדה בריר, שדה בריר מבחינת אמצעי העתודות שיש בו, יש בו עתודות פוספט איכותיות, שאם לא יפותח השדה הזה, המשמעות היא שתעשיית הפוספטים בישראל תלך ותדעך בשנים הקרובות, עד שהיא תיעצר.

<שארבל שחאדה: לעניין הזה יש השלכות כלכליות מרחיקות לכת על האזור הספציפי, מבחינת תעסוקה, מבחינת רווחה - - -

יואב קיש: שאמרו עובדים – אתה יודע להגיד כמות עובדים?

<שארבל שחאדה: לפי המידע שקיים אצלנו ומשרד הכלכלה יכול להרחיב כאן, זה סדר גודל של 5,000 אנשים במעגל הישיר ועוד איזה 10,000 במעגל העקיף, מעבר לכל ה - - -

יואב קיש: אני אשמע את משרד הכלכלה אחרי כן.

<שארבל שחאדה: מעבר לכל המיסים ותשלום תמלוגים שהם משלמים על כל משאב טבע הזה.

<שארבל שחאדה: לעניין השדה הזה, השדה הזה מרוחק מהעיר ערד, במקום הכי קרוב לערב, בקצה הכי קרוב – 3 קילומטרים לפחות.

<שארבל שחאדה: 3.5 קילומטרים.

<שארבל שחאדה: 3.5 קילומטרים זה מרחק מספיק גדול על מנת להביא למצב שההשפעות של שימוש בחומר נפץ, של שימוש בזעזועים או של אבן, יהיו כאלה זניחים עד לא מושפעים.

<שארבל שחאדה: אחר כך תתייחסו איך שאתם רואים.

<שארבל שחאדה: אני אומר 3 קילומטרים.

יואב קיש: זה ייבחן בתסקיר מן הסתם.

<שארבל שחאדה: אני רק אגיד עוד דבר אחד - - -

<קריאה: מאיזה משרד אתה?

יואב קיש: האנרגיה.

<שארבל שחאדה: משרד האנרגיה.

<שארבל שחאדה: הזכיר כאן חבר הכנסת אזברגה את המסמך הכלכלי חברתי.

<שארבל שחאדה: אז המסמך הזה הולך להיות חלק מההיבטים שהולכים להיבחן במסגרת התכנית שמקודמת היום.

<שארבל שחאדה: חייבים לטפח את השדה הזה - - -

ג'מעה אזברגה: אתם בודקים גם את העלויות של בתי החולים - - -

יואב קיש: סליחה, חברים.

יואב קיש: הוא יסיים ואחרי זה תוכלו לשאול שאלות.

<שארבל שחאדה: יש הזדמנות ייחודית היום לפתח את השדה הזה, כי המדינה החליטה כאן להוביל את המהלך הזה, בשונה מכל הפעמים הקודמות.

<שארבל שחאדה: אם זה לא יעבור הפעם, המשמעות, מה שאמרתי, שהשדה הזה, משאב הפוספט הזה – אנחנו נאבד אותו.

<שארבל שחאדה: המשמעות היא ש - - -

יוסי יונה: מה, זה חומר מתכלה?

יעל גרמן: לא.

יעל גרמן: הוא יישמר לדורות הבאים.

<שארבל שחאדה: לא, אבל ברגע ש - - -

<לב אבו עראר (הרשימה המשותפת): בדיוק, מאגר עתידי.

יעל גרמן: זה כתוב במפורש בכל המחקרים.

יואב קיש: תנו לו לסיים, בבקשה.

<שארבל שחאדה: אני יכול להגיד שמתחת לעיר ערד - - -

יואב קיש: התעשייה תיפגע קשה.

יואב קיש: יכול להיות שהמחצבים יישארו, אבל כיל או מי שאמור לפתח שם, כנראה לא יהיה.

<שארבל שחאדה: מתחת לעיר ערד יש שדה פוספטים שהוא באותה איכות ושם אנחנו איבדנו את הפוספטים.

<שארבל שחאדה: אז אם נבנה שם ונפתח את - - -

<לב אבו עראר (הרשימה המשותפת): לא, אולי תעקרו גם את ערד.

יואב קיש: טוב, תודה.

יואב קיש: רק שאלת הבהרה - - -

<לב אבו עראר (הרשימה המשותפת): תעקרו את ערד.

<לב אבו עראר (הרשימה המשותפת): כבוד יושב הראש, אם מתחת לערד יש פוספטים, עדיף, ככה אני מציע, לעקור את ערד.

<לב אבו עראר (הרשימה המשותפת): לא יודע.

עודד פורר: יואב, תן לי דקה.

יואב קיש: טוב.

יואב קיש: חבר הכנסת עודד פורר, לדקה.

עודד פורר: אני רק רוצה להגיד, אני לא חבר בוועדה הזאת, אבל על הנושא הזה של שדה בריר כבר קיימנו המון דיונים בוועדת העבודה הבריאות והרווחה ובוועדת הכלכלה ועכשיו זה מגיע גם לפה.

עודד פורר: אנחנו ביקשנו דבר אחד מאד פשוט ואני חושב שעל זה הייתה תמימות דעים של כל חברי הכנסת.

עודד פורר: מה שיגיד משרד הבריאות, לפי זה צריך לפעול.

עודד פורר: אמר את זה גם סגן שר הבריאות.

יואב קיש: הגנת הסביבה ובריאות.

עודד פורר: בסוף, אם נגרם נזק לבריאות של האנשים, עם כל הכבוד - - -

<לב אבו עראר (הרשימה המשותפת): אתה אמרת חשוב לי הבריאות של האדם.

<לב אבו עראר (הרשימה המשותפת): באמת.

עודד פורר: הם לא אלה שקובעים אם נגרם נזק או לא.

עודד פורר: יבוא משרד הבריאות, יחתום?

עודד פורר: אתה יודע, כמו שמשרד הביטחון יחתום על חוק הגיוס - נתמוך בו, יבוא משרד הבריאות - - -

יואב קיש: לפי מה שאתם אומרים, גם אם משרד הביטחון יחתום על חוק הגיוס, לא תתמכו בו.

יואב קיש: ככה זה נראה.

עודד פורר: לא, לא, אמרתי - - -

יואב קיש: כן, חברי כנסת שעוד לא דיברו, מי יש לנו?

יואב קיש: יעל כהן-פארן בבקשה.

יואב קיש: יוסי יונה, בבקשה.

יוסי יונה: יעל הייתה לפני.

יואב קיש: אני לא אתן לכם לריב פה.

יעל כהן-פארן: אני ירדתי מכספיים, עליתי, חזרתי.

יואב קיש: טוב, חברת הכנסת פארן, בבקשה.

יעל כהן-פארן: יוסי, יוסי.

יעל כהן-פארן: אני אחריו.

יואב קיש: יש לנו עוד 10 דקות, אז נא לקצר.

יוסי יונה: נקצר.

יוסי יונה: אדוני יושב הראש, אני בהתחלה חשבתי שהיה איזה שהוא שינוי בתפקוד ועמדתי לאחל ליושב הראש החדש איחולי הצלחה בתפקידך.

<קריאה: לא זכית.

יוסי יונה: זמנית זה היה בלבד.

יוסי יונה: בכל אופן, אני עקבתי גם אחר הנושא הזה, ביקרתי במקום הזה ושוכנעתי שאכן קיימות סכנות די ממשיות.

יוסי יונה: הביטו, אני רוצה להגיד משפט שהוא נכון.

יוסי יונה: למדינה יש את הפררוגטיבה לפתח או בוא נאמר לקדם פרויקט שבסופו של דבר היא חושבת איך ממקסמים את האינטרס הציבורי הרחב.

יואב קיש: נכון.

יוסי יונה: על כך אין מחלוקת.

יואב קיש: חד וחלק.

יואב קיש: אין מחלוקת.

יוסי יונה: השאלה היא האם נפלו פגמים בחשיבה הזאת, האם באמת נלקחים בחשבון האינטרסים של התושבים.

יוסי יונה: מהאבק שמיתמר מעל המקום הזה עולה איזה שהוא ניחוח גם לא כל כך טוב, שהדברים לא נעשים בתום לב, גם - - -

יואב קיש: לא, בוא, לא לדבר בסיסמאות, יוסי.

יוסי יונה: לא, לא, זה לא סיסמאות.

יואב קיש: אני חושב שדווקא הולכים למתווה הגיוני.

יואב קיש: אני לא רואה פה איזה משהו שאתה - - -

יוסי יונה: אדוני זה לא סיסמאות.

יוסי יונה: אתה לא היית כאן במהלך כל הדיון וכאשר בשלב מסוים של היתכנות או לא ייתכנות של הפרויקט הזה, מפילים עליו איזה שהוא איפול לכאורה, שיש בו איזה שהם שיקולים ביטחוניים שהם על פניו מופרכים - - -

יואב קיש: אני לא שמעתי שיקולים ביטחוניים.

יוסי יונה: דב חנין הציג פה, נכון?

יוסי יונה: שהיה איזה שהוא ניסיון - - -

ג'מעה אזברגה: בעבר כן.

ג'מעה אזברגה: הוא אמר דב.

יוסי יונה: כן, היה.

דב חנין: היו הרבה דברים מסריחים, אבל בסדר, אמרנו.

דב חנין: יש גורמי חקירה בישראל, הם יתחילו לחקור את זה.

יואב קיש: אנחנו מדברים על מה שקורה פה עכשיו.

יואב קיש: אני לא יודע מה היה בעבר ואני לא אכנס לספקולציות.

יוסי יונה: ברור, אתה יודע, אדוני יושב הראש, לכל דבר יש כרונולוגיה והכרונולוגיה במידה מאד רבה משפיעה על טבעו של העניין.

יוסי יונה: זה לא פתאום צנח לו מן השמיים – הנה הפרויקט, אנחנו רוצים לקדם אותו ומתחילים מאפס.

יוסי יונה: לכן על פי הדברים ששמענו עד כה, וכפי שאמרתי לך אדוני יושב הראש, אני גם סיירתי במקום הזה, לא נראה לי שלוקחים בחשבון את האינטרסים ברצינות.

יוסי יונה: את האינטרסים הבריאותיים, את האינטרסים של תושבי המקום.

יוסי יונה: לומר שהתושבים הללו, הבדואים, הם היו שם בלאו הכי, לכו תדעו, מעמדם המשפטי כל כך לא ברור.

יוסי יונה: יאללה, אם מעמדם המשפטי לא ברור, בואו נעיף אותם עוד פעם לאיזה שהוא מקום אחר.

<לב אבו עראר (הרשימה המשותפת): נכון.

יוסי יונה: אז אני חושב שעל פניו - - -

<לב אבו עראר (הרשימה המשותפת): למרות שעל היישוב הזה חלה הכרה על ידי המדינה לפני כמה שנים.

<קריאה: בשנת 2006.

יוסי יונה: לכן על פניו וגם בפנינו עומדות עדויות ועמדות מאד חד משמעויות של משרדי הבריאות וה - - -

יואב קיש: לא, משרד הבריאות גם כן לא היה חד משמעי, לפחות כשאני הייתי פה בהתחלה.

יוסי יונה: הייתה עמדה חד משמעית.

יואב קיש: היה להם בעבר והם אמרו שעכשיו הם עושים תסקיר נוסף גם כן.

יוסי יונה: אז אתה מבין עכשיו יואב, למה הכרונולוגיה מאד מאד חשובה פה?

יואב קיש: ברור, אבל לא לבוא להאשים סתם האשמות שווא.

יוסי יונה: משרד האנרגיה פעם היה נגד, פתאום עכשיו שינה את עמדתו.

יואב קיש: האנרגיה?

יוסי יונה: משרד הבריאות - - -

יואב קיש: אנרגיה?

יוסי יונה: סליחה.

<לב אבו עראר (הרשימה המשותפת): איכות הסביבה.

יואב קיש: בגלל זה חשוב שגם אתה תדייק, חבר הכנסת יוסי יונה.

יוסי יונה: תודה.

יוסי יונה: אני שמח מאד שאתה מעמיד אותי על טעותי הקטנה הזאת, היא לא משנה את התמונה הכללית, אדוני יושב הראש.

יוסי יונה: אז היו עמדות חד משמעיות של משרדי הממשלה שהם היו נגד ועכשיו אנחנו מזהים איזה שהם היסוסים.

יוסי יונה: ההיסוסים הללו, בוא נאמר, כדי שאני לא אהיה חד משמעי בדברים שלי, מעלים חשד שמא מופעלים לחצים על פניו, שהם לא לגיטימיים, כדי להביא להחלטה שבסופו של דבר יכולה לפגוע באינטרסים מאד חיוניים, גם בריאותיים וגם של התושבים שגרים שם.

יוסי יונה: לכן אנחנו שמים את זה און דה רקורד, שהדברים נאמרו בוועדת הפנים של הכנסת, עם סימן שאלה מאד מאד גדול לגבי המשכו של הפרויקט.

יוסי יונה: תודה אדוני יושב הראש.

יואב קיש: תודה.

יואב קיש: סיוון כהן אביטן מעיריית ערד.

<סיון כהן אביטן: שלום.

<קריאה: היא לא מעיריית ערד.

יואב קיש: את לא מעיריית ערד, סליחה?

<סיון כהן אביטן: אני מייצגת את ניסן - - -

יואב קיש: לא, אני רוצה לדעת מי מייצג את עיריית ערד.

<סיון כהן אביטן: אני מייצגת את עיריית ערד גם בוועדת העורכים.

<סיון כהן אביטן: יש כאן נציגים שיכולים לייצג את - - -

<קריאה: באיזה תפקיד את - - -

יואב קיש: סליחה, אל תנהלי דיון איתם.

יואב קיש: את מנהלת דיון איתי לא איתם, סליחה.

יואב קיש: לי כתוב ככה – סיוון כהן אביטן זו את?

<סיון כהן אביטן: נכון.

יואב קיש: מייצגת את עיריית ערד?

<סיון כהן אביטן: נכון מאד.

יואב קיש: מה תפקידך בעיריית ערד?

<סיון כהן אביטן: רכזת מעורבות חברתית.

יואב קיש: שאת פעילה מתנדבת או בשכר או מה?

<סיון כהן אביטן: בתחום הספציפי הזה אני מתנדבת, אבל אני מייצגת כאן את ניסן בן חמו.

<סיון כהן אביטן: זה באישור שלו.

<סיון כהן אביטן: גם בוועדת העורכים אני יושבת בשם ניסן בן חמו.

יואב קיש: מי אדוני?

<רני לובנשטיין: אני תושב ערד ועובד בחברת רותם.

יואב קיש: בסדר, אבל היא אומרת בצורה מפורשת.

יואב קיש: תושב ערד, בבקשה לשבת.

יואב קיש: אני רוצה לשמוע לפחות מה שאומרת סיון.

<סיון כהן אביטן: אני רק אגיד שהנושא הזה - - -

יואב קיש: אבל אני הבנתי, זה לא שאת פה באיזה תפקיד בכיר בעירייה.

<סיון כהן אביטן: אני לא בתפקיד בכיר בעירייה, בגלל זה גם לא כתבתי.

<סיון כהן אביטן: אני רכזת מעורבות חברתית.

יואב קיש: בהתנדבות, כן.

<סיון כהן אביטן: אני כרגע בסוג של - - -

יואב קיש: בבקשה, הבנו, הבנו.

יואב קיש: אני אגיד לה מה בדרך כלל, ופה זה לטובת האדון שאמר, את לא המנכ"לית, את לא באה פה עם עמדה.

<סיון כהן אביטן: לא המנכ"לית, לא.

<סיון כהן אביטן: ממש לא.

יואב קיש: בסדר, הבנו.

יואב קיש: בבקשה, פעילה חברתית מערד, בבקשה.

<סיון כהן אביטן: יופי.

יוסי יונה: אדרבה, לזכותה - - - אזרחית - - -

יואב קיש: אני לא בא וטוען, אני רק רוצה להבין.

<סיון כהן אביטן: סליחה, העניין הזה לא נדון בשבועות האחרונים וגם לא בשנתיים האחרונות.

<סיון כהן אביטן: בשנת 2004 מנכ"ל העירייה קיבל ממרכז הוועדה לשבילי ישראל מכתב שאומר שמסיטים את שביל ישראל בגלל שהמכרה אושר.

<סיון כהן אביטן: זה בשנת 2004.

<סיון כהן אביטן: בשנת 2012 היו דיונים במינהל התכנון, בשיתוף עם המשרד להגנת הסביבה בנושא של אלפורעה, בנושא הסדרת היישוב.

<סיון כהן אביטן: כבר יש סמל ליישוב הזה וגם אם היו הולכים להסדרה של היישוב, אז יתכן מאד שהיו מפנים חלק מהתושבים, אבל מרבית התושבים היו נשארים במקום הזה.

<סיון כהן אביטן: זה בהיבט הזה.

<סיון כהן אביטן: בשנת 2016 גבאי וליצמן יצאו בקריאה להוציא תסקיר השפעה על הבריאות, לפני שמקדמים בכל ההיבטים, בכל הערוצים – במינהל התכנון, בממשלה – לפני שמקדמים את התכנית איתו.

יואב קיש: טוב, נא להתכנס לדברי סיכום.

<סיון כהן אביטן: אוקיי.

<סיון כהן אביטן: בשנת 2018, ממש עכשיו בינואר, ביבי חתם על ערר.

<סיון כהן אביטן: זה לא ליצמן חתם על הערר, זה ביבי חתום על הערר הזה ואנחנו מאד שמחים ומברכים על ההחלטה של המשרדים הנוגעים בדבר.

<סיון כהן אביטן: הדבר שהכי חשוב לי להגיד זה משהו שאני אשמח להקריא, כי זה מ נוסח עם בעלי מקצוע: הקרקע הפוספטית שנמצאת גם בערד, כמו שציינו כאן קודם, מכילה באופן טבעי ריכוזים גבוהים של חלקיקים רדיואקטיביים ביחס לקרקעות אחרות וראייה לכך היא העובדה שבערד נדרש - - -

יואב קיש: מאיפה את מקריאה?

<סיון כהן אביטן: מתוך - - -

יואב קיש: זה משהו שאת אומרת.

<סיון כהן אביטן: זה לא משהו שאני אומרת, זה בהתייעצות עם גורמי מקצוע.

יואב קיש: כן, טוב.

יואב קיש: שמענו התייחסות לזה.

<סיון כהן אביטן: יופי.

<סיון כהן אביטן: וראייה לכך – סליחה, לא לזלזל בבקשה – ראייה לכך שהיא העובדה שבערד נדרש ליישם תשתיות מיוחדות למניעת חדירת גז רדון.

<סיון כהן אביטן: פסולת הפוספוגבס של מפעל רותם וכן הימצאותם של חומרים רדיואקטיביים במי נחל בוקק.

<סיון כהן אביטן: ככל הידוע לנו, הסעתם של חלקיקים רדיואקטיביים יחד עם מאסת האבק באוויר והשפעתם על בריאותנו כתוצאה מפעילות כרייה פתוחה, הינה אפשרית.

<סיון כהן אביטן: אנחנו מבקשים שיתייחסו לזה.

יואב קיש: טוב, תודה.

יואב קיש: את צריכה לסיים, אני מתנצל.

<סיון כהן אביטן: אני מסיימת, יש לי עוד שני משפטים.

<סיון כהן אביטן: אנו דורשים, כפי שביקשנו פעמים רבות, שחר והנציגה כאן של משרד הבריאות, שתבוצע בדיקה של השפעת החלקיקים האלה על ערד ועל תושבי הסביבה.

יואב קיש: אוקיי, תודה רבה.

יואב קיש: אחרונת הדוברים, חברת הכנסת פארן, בבקשה.

<איזבלה קרקיס סוקמט: אפשר עוד משפט בבקשה?

יואב קיש: לא, אי אפשר.

יואב קיש: בבקשה.

יעל כהן-פארן: תראה, הדיון הזה הוא לא פעם ראשונה שאנחנו מתדיינים, גם לא בוועדה זאת ובוודאי בוועדות אחרות.

יעל כהן-פארן: ועדת הכלכלה ואחרות.

יעל כהן-פארן: קודם כל אני מברכת על ההחלטה של קבינט הדיור שכרגע התכנית לא מתקדמת, עד שמבוצע סקר בריאותי.

יואב קיש: תסקיר.

יעל כהן-פארן: תסקיר בריאותי, משהו שהיה צריך להתבצע כבר לפני שנתיים ונתקע ואני שמחה שאנחנו מתחילים בכיוון הזה.

יעל כהן-פארן: תשמעו, צריך לשים את הדברים על השולחן.

יעל כהן-פארן: אנחנו מדברים פה על אחד המפעלים המזהמים ביותר בישראל – רותם אמפרט.

יעל כהן-פארן: המפעל הזה אחראי לאחד האסונות האקולוגיים הכי גדולים שהיו כאן, שזה נחל אשלים.

יעל כהן-פארן: אם אתם זוכרים לפני שנה כמעט, ביוני 2017, זרמו עשרות אלפי קו"ב של חומצה זרחתית מזוהמת עם חומרים רדיואקטיביים, עם מתכות כבדות ושטפו את כל הנחל.

יעל כהן-פארן: זה אותו מפעל.

יעל כהן-פארן: יש לנו כאן את הקונפליקט התמידי - - -

דב חנין: אגב, הוא אחראי גם על הרס נחל בוקק- - -

יואב קיש: אל תפריע לה.

יואב קיש: למה אתה מפריע לה, דב?

יעל כהן-פארן: ונחל בוקק, שמצאו בו מים רדיואקטיביים.

יעל כהן-פארן: זה פורסם רק לאחרונה.

יעל כהן-פארן: ובכלל, כל הפוספוגבס שהזכירה כאן סיוון מערד, אתם צריכים לנסוע לשם לראות את זה.

יעל כהן-פארן: זה הר ענק, ענק, בלתי נתפס, שפשוט יושב שם והוא ידוע כפסולת מסוכנת.

יעל כהן-פארן: המפעל לא משלם שקל על פינוי הפסולת הזאת, כי מה פתאום שהוא ישלם?

יעל כהן-פארן: וכל מה שקורה שם זה בגדר הפרות בוטות של חוקי סביבה ומפגעים סביבתיים ואף אחד לא עושה להם כלום.

יעל כהן-פארן: אני רוצה לשים את הנקודה.

יעל כהן-פארן: תמיד יהיה קונפליקט ואנחנו רואים את זה במפרץ חיפה, אנחנו רואים את זה בעוד מקומות, אבל באמת בנגב ובמפרץ חיפה זה קיצוני בין התעסוקה ובין הזיהום הסביבתי.

יעל כהן-פארן: ותמיד אנחנו רואים שבסוף בסוף בסוף גם נימוקים של תעסוקה, אבל בסופו של דבר האינטרסים של בעלי ההון הם אלה שזוכים ומקבלים את מה שהם רוצים.

יעל כהן-פארן: אנחנו רואים את זה בחיפה ואנחנו רואים את זה בערד.

יעל כהן-פארן: סוף סוף נעצרה כאן – אני ממש מרגישה שזה מן מישהו קטן עם אצבע בסכר שעומד כרגע, עוד שנייה הוא פורץ, הסכר המטפורי, לא סכר נוסף שישטוף את נחל אשלים, אני מקווה.

יעל כהן-פארן: אבל בסופו של דבר תשמעו, שדה בריר, הרי כרגע המפעל מחכה אם כן או לא יהיה שדה בריר ומעמיד את העובדים שלו – ועוד לא זכינו להפגנות בינתיים – אבל הם יגיעו – מעמיד את העובדים שלו כחומה בצורה.

יואב קיש: טוב, תודה.

יעל כהן-פארן: רגע.

יעל כהן-פארן: אני רוצה רק לסיים.

יואב קיש: אז נא לסיים, בבקשה.

יואב קיש: במשפט.

יעל כהן-פארן: אני רוצה שהוועדה תגיד בצורה מאד ברורה שבמשוואה הזאת שבין תעסוקה וחיים של לאנשים, אנחנו בוחרים בחיים ואנחנו בוחרים בסביבה בריאה שאנשים זכאים לחיות בה.

יעל כהן-פארן: תודה רבה.

יואב קיש: תודה רבה.

<לב אבו עראר (הרשימה המשותפת): יש לי משפט אחד.

יואב קיש: בבקשה, חבר הכנסת אבו עראר.

<לב אבו עראר (הרשימה המשותפת): במשפט אחד אני פונה אליך, מכובדי יושב הראש, אם אפשר אחרי הפגרה ישיבת המשך, לפני הגשת התכנית שמדובר עליה כאן.

יואב קיש: כן, קודם כל בוא נראה אם יש לנו ממשלה או לא.

יואב קיש: אז אני מציע שנחכה.

יואב קיש: תראו, אני רוצה להגיד ככה, חברים: קודם כל אני רוצה באמת להודות לחבר הכנסת טלב אבו עראר שהעלה את הנושא, ביקש את הדיון הזה וקידם והנושא הזה באמת נמצא בראש סדר העדיפויות שלך.

יואב קיש: הוא נושא חשוב מאד.

יואב קיש: ספציפית לגבי העניין אני רוצה להגיד שאני מברך על התקדמות הבדיקה, שזה הדבר המשמעותי הראשון.

יואב קיש: אנחנו צריכים לקבל תוצאה מסודרת, מנומקת, על ידי כל הגורמים הרלבנטיים, שאומרת האם יש סכנה לבריאות הציבור, לערד, להתיישבות הבדואית באזור.

יואב קיש: האם זה מסוכן או לא.

יואב קיש: זו השאלה הראשונה שבלעדיה לא יקרה דבר.

יואב קיש: אם נקבל תשובה שהסכנה הבריאותית היא נמוכה או בקנה מידה שהוא סביר, נמוך, מתחת לרף המסכן את הציבור – פה תבוא השאלה השנייה וזו תהיה שאלה מאד משמעותית.

יואב קיש: השאלה המשמעותית תהיה האם מכרה בריר, שהוא חשוב מאד לתעשיית הפוספטים, חשוב מאד כחלק מהותי מהתעשייה הישראלית ומההתפתחות, כולל תעסוקה – אני עוד לא יודע להגיד, אבל לדעתי מדובר על מאות ואולי גם יהיה יותר מכך – עובדים בדור.

יואב קיש: מצד אחד.

יואב קיש: מצד שני צריך יהיה לראות את כל הנושא של הפזורה הבדואית שנמצאת שם, מה המשמעויות ואיך עושים ותהיינה הרבה שאלות קשות ומורכבות, אבל השאלה הראשונה שאנחנו נחכה לתשובה שלה זה האם יש סכנה בריאותית, כן או לא – ואת זה אני מבקש לקבל בהקדם.

יואב קיש: תודה רבה, הישיבה נעולה.